b'\n_START_ARTICLE_\nTampereen tuomiokirkkoseurakunta\n_START_SECTION_\nHistoria\n_START_PARAGRAPH_\nTampereen seurakunta itsen\xc3\xa4istyi Messukyl\xc3\xa4n seurakunnasta vuonna 1904. Kaupungin v\xc3\xa4kiluku oli tuolloin jo yli 40\xc2\xa0000. Messukyl\xc3\xa4n em\xc3\xa4seurakuntaan j\xc3\xa4i noin 6\xc2\xa0500 henke\xc3\xa4. Seurakuntalaisten kannalta huomattavin muutos oli, ett\xc3\xa4 avioliittoon aikovien ei en\xc3\xa4\xc3\xa4 tarvinnut k\xc3\xa4yd\xc3\xa4 hakemassa kuulutuskirjoja Messukyl\xc3\xa4n pappilasta._NEWLINE_Tampereen ensimm\xc3\xa4iseksi kirkkoherraksi valittiin Oulun tuomiorovasti Waldemar Wallin. H\xc3\xa4n astui virkaan toukokuun 1. p\xc3\xa4iv\xc3\xa4n\xc3\xa4 1905 ja toimi seurakunnan esimiehen\xc3\xa4 kuolemaansa asti vuoteen 1925. H\xc3\xa4nen loppuaikanaan 1923 Porvoon tuomiokapituli siirrettiin Tampereelle. Seurakunnan nimi muuttui nyt Tampereen tuomiokirkkoseurakunnaksi._NEWLINE_Tuomiokirkkoseurakunta jaettiin jo 1926 kielellisesti kahteen seurakuntaan, suomalaiseen ja ruotsalaiseen. _NEWLINE_1.1.1953 voimaan tulleella p\xc3\xa4\xc3\xa4t\xc3\xb6ksell\xc3\xa4 Tampereen tuomiokirkkoseurakunnasta muodostettiin viisi eri seurakuntaa: Tampereen tuomiokirkkoseurakunta, Tampereen Pyynikin seurakunta, Tampereen Kalevan seurakunta, Tampereen Viinikan seurakunta ja Tampereen H\xc3\xa4rm\xc3\xa4l\xc3\xa4n seurakunta. _NEWLINE_Aiempi Tuomiokirkkoseurakunta lakkautettiin 7. tammikuuta 2014 ja samalla p\xc3\xa4iv\xc3\xa4m\xc3\xa4\xc3\xa4r\xc3\xa4ll\xc3\xa4 perustettiin uusi Tampereen Tuomiokirkkoseurakunta, joka kattaa aiemmat Tuomiokirkkoseurakunnan, Kalevan seurakunnan ja Pyynikin seurakunnan alueet.'